Шиелі аудандық балалар әуез мектебі

 **Ашық сабақ**

Тақырыбы: **«Жігер»**

Домбыра сыныбы мұғалімі: Ф.Ө.Ибадуллаева.

Оқушысы: Дінәлі Дарын

Сыныбы: 4

 2020-2021 оқу жылы

Сабақтың тақырыбы: «Жігер»

Сабақтың мақсаты: а) Пән бойынша нота сауаттылығын, музыкалық сауаттылығын,қабілетін дамыта отырып тәрбиелеу. ә)Сабақ мазмұнын жетілдіру арқылы, оқушының білім деңгейін көтеру, сабаққа белсенділігін ,зейінін арттыру. б) Жалпы қабілетін дамыту.

Тәрбиелік мәні: Оқушыны өнерге баулу, әсемдікті сезінуге баулу,эстетикалық тәрбиені қалыптастыру.

Сабақтың көрнекілігі: Домбыра аспабы,сөзжұмбақ, буклеттер, дискет, кітаптар, кроссворд, қолдан жасалған көрнекіліктер.

Сабақтың барысы:

І.Ұйымдастыру кезеңі.

ІІ.Үй тапсырмасын сұрау.

ІІІ. Жаңа сабақ «Жігер» Е. Үсенов.

ІҮ.Үйге тапсырма.

Ү. Бағалау.

ҮІ. Қорытынды.

І. Ұйымдастыру кезеңі. А) Оқушы назарын сабаққа аудару, оқу құралы домбыра аспабын саздау.

Б) Оқушының дұрыс отыруын қадағалау.

ІІ. Үй тапсырмасын сұрау. А)Жаттығулар орындату.ә) Гаммалар: ми мажор, до диез минор, арпеджиоларымен орындату, тексеру. Б) Құрманғазының күйі «Адай» орындату,тексеру.в) дискеттен «Адай» күйін тыңдау. Г) М. Әубәкіров «Наркескен» ансамбль оқушы мен мұғалімнің орындауында, ансамбль туралы түсінік беру.

ІІІ. Жаңа сабақ.

Біз бұған дейін компазитор Е. Үсеновтың «Қоспасар-ІІ» шығармасымен таныспыз. Енді бүгін «Жігер»атты шығармасымен танысамыз. Е. Үсенов Алматы обылысы Кеген ауданының Қарқара жайлауының баурайында орналасқан Талды ауылында дүниеге келді. 1970жылы консерваторияның халық аспаптары бөлімін бітірген.1979 жылы консерваторияның музыка теориясы факультетін бітірді.Шығармалары: «Мерекелік күй», «Қуаныш», «Майра», «Түркі әлемі», «Шәмші дастан», «Қоспасар-І» , «Ұран күй», «Қарқара жайлауы»т.б. Е.Үсенов Құрманғазы атындағы мемлекеттік Алматы консерваториясының композиция және оркестрді дирижерлеу кафедрасында ұстаздық етеді .Енді біз композитордың «Жігер» атты шығармасымен танысамыз.

Шығармада бір кілтік белгі бар, ол( си ь ), ре минор тональдігінде жазылған.Шығарма өлшем :і $\frac{6}{8};\frac{9}{8};\frac{2}{4};$ шығарма жігерлі орындалады . Шығарма темпі Allegretto. Шығарма төрт бөлімнен тұрады. Бірінші бөлімде шығармада бірінші дыбысқа окцент(>) беріп, f яғыни қарқынды қатты дыбыс шығарып орындалады. Ал екінші бөлімде шамалы баяу темте, әуен жеке ішекте орындалады. Дыбыстарды бір-бірімен лига арқылы байланыстырып орындау қажет. Өлшем : $\frac{2}{4}$ асықпай санап отырып , лига белгісі қойылған дыбыстардың арасын үзбей тремоламен орындау керек.Енді біз осы бөлімді үйренеміз. Ырғақ дұрыс болу үшін үнемі санап отыру керек, нүктелі нотаға назар аудару керек.Әуен затакт ,яғни соңғы үлестен басталатын жеріне көңіл бөлеміз .Реприза яғни қайталау дегенді білдіреді, ол үшін вольта пайдаланамыз. Бірінші вольта бірінші орындағанда пайдаланылса, екінші вольта екінші орындағанда пайдаланылады. Ауызша түсіндірумен бірге, оқушыға орындатамыз, өзіміз орындап көрсетеміз, бірге орындаймыз. Осылайша жаңа сабақты игертеміз.

А) Шығарма орындау арқылы шет ел , орыс, қазақ композиторларының шығармаларымен танысады, үйренеді,игереді.

Ә) Басқа аспаптың сүйемелдеуінде шығарма орындау әдісін меңгереді. Біз осы арқылы оқушының орындаушылық шеберлігін дамыта түсеміз және білімін тереңдетеміз. Оқушы тек қана күй тартып қана қоймай, классикалық шығармалармен, авторларымен танысады.

Б) Енді оқушы білімін пысықтай келе, сергіту үшін сөзжұмбақ шешеміз. Сұраққа дұрыс жауап берсең тігінен «Жігер» сөзі шығады.

Көлденеңнен: 1. Ладтың көілді түрі. (мажор)

 2.Құрманғазының күйі. (Кішкентай)

 3.Дыбыстардың арасын үзбей байланыстыратын белгі. (лига)

 4. «Қосбасар ІІ» шығармасының авторы кім? (Е. Үсенов )

 5. «Адай» күйінің авторы кім? (Құрманғазы )

|  |  |  |  |  |  |
| --- | --- | --- | --- | --- | --- |
|  |  | Ж |  |  |  |
|  |  | І |  |  |  |  |  |  |  |
|  |  | Г |  |  |
|  |  | Е |  |  |  |  |
|  |  | Р |  |  |  |  |  |  |  |

ІҮ. Үйге тапсырма. Шығарманың үйретілген бөлімін асықпай санап отырып дайындалу, лига алып үйрену, бұрын үйренген бөлімін жаттау.

Ү. Бағалау. Оқушының сабақтағы белсенділігіне, дайындығына қарай бағалау.

ҮІ. Қорытынды. Біз сабақ барысында жаттығулар, гамма, арпеджиолар орындадық , ансамбль орындадық , күй тартылды , осының барлығы оқушының орындаушылық шеберлігін қалыптастыру , дамыту үшін маңызы зор. Шығарма орындау барысында оқушы әр түрлі әдістерді меңгереді . Мысалы : бір ішекте тремоламен әуенді жүргізу әдісі , лига ұстау немесе затакт алу , нүктелі нотаны дұрыс алу т. б. Бас бармақпен пиццикато алу әдістерін меңгерте отырып оқушының орындаушылық шеберлігін қалыптастырамыз.

Қолданылған әдебиеттер :

1 . «Домбыра үйрену мектебі» А. Жайымов ,С. Бүркітов , Б. Ысқақов.

2 . «Құрманғазы» А . Жұбанов 2006 ж.

3. «Шығарма нотасы жинағы» Е. Үсенов.

4. «Домбыраға арналған гаммалар мен арпеджиолар» жинағы.

5. «Домбыраға арналған хрестоматия» Қ. Мұхитов, Қ. Досымжанов.